Mobile Legends: Bang Bang

Ang Mobile Legends: Bang Bang ay isang Multiplayer Online Battle Arena (MOBA) na laro. Ito ay ginawa at nilimbag ng Shanghai Moonton Technology sa Shanghai, Tsina.   Inilimbag ang laro para sa mga gumagamit ng platapormang iOS nung ika-9 ng Nobyembre, 2016 , at sa "Google Play" para sa mga gumagamit ng platapormang Android noong ika-14 ng Hulyo, 2016.

Paglalaro 
Ang Mobile Legends: Bang Bang ay isang Multiplayer Online Battle Arena na dinesenyo para sa mga mobile phones. Mayroong dalawang magkasalungat na pangkat na naglalaban para maabot at wasakin ang base ng kalaban habang pinoprotektahan nila ang kanilang base upang kontrolin ang kanilang daanan, mayroong tatlong landas (lanes) at kilala bilang "top", "middle," at "bottom", na kumokonekta sa magkabilang base.

Bawat pangkat, mayroong limang manlalaro na kumokontrol sa isang abatar, kilala bilang "hero", sa kanilang mga sariling kagamitan. Mga mahihinang karakter na kompyuter ang kumokontrol ay tinatawag na "minions", naka-spawn sa base ng magkabilang grupo at pumupunta sa tatlong lane sa base ng magkasalungat na grupo, mga kalaban at torre.

Talaan ng mga karakter

Aamon
Akai
Aldous
Alice
Alpha
Alucard
Angela
Argus
Aurora
Balmond
Bane
Barats
Bruno
Chou
Claude
Clint
Cyclops
Diggie
Esmeralda
Estes
Eudora
Fanny
Faramis
Floryn
Franco
Freya
Gatotkaca
Guinevere
Gord
Granger
Grock
Harley
Hanabi
Hayabusa
Hilda
Hylos
Irithel
Johnson
Kadita
Kagura
Karrie
Khufra
Kimmy
Lapu-Lapu
Layla 
Lesley
Ling
Lolita
Lunox
Lylia
Martis
Mathilda
Masha
Minotaur
Miya
Moskov
Nana
Natalia
Pharsa
Odette
Rafaela
Roger
Ruby
Saber
Silvanna
Sun
Tigreal
Vale
Valir
Vexana
Wanwan
Yi Sun Shin
Zilong (Yun Zhao)

Pagtanggap
Naging patok ang laro sa Timog-silangang Asya (SEA), kung saang ito ang pinaka-nadadownload na malayang aplikasyon na larong bidyo sa mga gumagamit ng iPhone noong 2017. Ginanap na sa rehiyon ang mga torneong Mobile Legends, kabilang na ang taunang Southeast Asia Cup.

Pandaigdigang paligsahan
Kinompirma na ang Mobile Legends ay ang unang titulong esports na nakasama bilang isang kaganapang pangmedalya sa Palaro ng Timog Silangang Asya 2019.

Pagtatalo sa karapatang-ari 
Noong ika-11 ng Hunyo 2017, ipinahayag ng Riot Games, ang kompanyang gumawa at naglimbag ng MOBA PC game na League of Legends, ay nagsampa ng kaso laban sa gumawa ng Mobile Legends: Bang Bang, ang Shanghai Moonton Technology, sa Central District Court of California na nagpakita ng kalabagan sa ilang mga trademarks sa laro, kabilang na ang mapa ng laro, na mukhang parehas sa tinatawag na Summoner's Rift. Kabilang na ang dalawang ibang mga laro, Magic Rush: Heroes and Mobile Legends: 5V5 MOBA na napunta na sa mga tanong. Ito rin ay inihayag na ang sa totoo lang, tahimik na sinara ng Moonton ang naunang laro — Mobile Legends: 5V5 MOBA, pagkaraang tinawagan ng Riot Games ang Google Play at Apple's App Store na ipasara ang laro, at muling in-upload ang parehong laro ngunit sa ibang pangalan — Mobile Legends: Bang Bang na may kaunting mga pagbabago kabilang na ang pagpalit ng logo, bilang ang kauna-unahan rin na nag-ayos ng logo ng League of Legends. 

Kalaunan, naglabas ng isang pahayag ang Moonton sa parehong araw sa pamamagitan ng kanilang pahina sa Facebook, na nagbabatikos sa midya dahil sa "hindi totoong impormasyon at mga bulung-bulungan" at iginiit na "nakarehistro at nakaprotekta na ang karapatang-ari nito sa maraming mga bansa sa buong mundo". Iginiit nito kalaunan na pag-aari ng Moonton ang pangkaisipan na karapatang-pag-aari at nagbanta ng hakbang ligal laban sa midya at mga kakompetensiya dahil sa pagkakalat ng walang katotohanang impormasyon tungkol sa Montoon at sa laro.

Noong Hulyo 2018, ginawaran ng isang hukuman sa Tsina ang Tencent, punong kompanya ng Riot, ng US$2.90 milyon (RMB19.4 milyon) bilang bunga kasunod ng pagkapanalo nito sa asunto laban sa Moonton.

Mga sanggunian

Larong bidyo noong 2016
Mga laro ng Android